Lockerbie-bomaanval - Wikipedia
Pan Am-vlug 103
Datum: 21 Desember 1988
Plek van ramp: Lockerbie, Skotland, Verenigde Koninkryk
Vliegtuig Tipe: Boeing 747-121
Vliegtuig Stertnommer: N739PA
Oorsprong: Lughawe Frankfurt, Frankfurt am Main, Duitsland
Bestemming: Detroit Metropolitaanse Wayne County Lughawe, Detroit, Verenigde State
'n Boeing 747-100 van "Pan Am", soortgelyk aan die een wat verwoes is.
Monument ter herdenking aan die slagoffers.
Die Lockerbie-bomaanval was 'n terroriste-aanval op vlug 103 van die Amerikaanse lugredery, Pan Am wat op 21 Desember 1988 bokant die Skotse dorp Lockerbie plaasgevind het. Die vliegtuig was vanaf Frankfurt na New York Stad onderweg, maar het eers 'n tussenstop in Londen gemaak. Die bom ontplof in die suide van Skotland oor Lockerbie en al 243 passasiers en 16 bemanningslede is dood. Die wrakstukke val in 'n beboude gebied wat tot 'n verdere 11 ongevalle lei. 'n Totaal van 270 mense kom in die ramp om.
Die ondersoek het bevind dat die Libiese regering vir die aanval verantwoordelik is. Die Verenigde Nasies stel sanksies in wat handel met Libië verbied. In 2003 stem Libië in om vergoeding aan die families van die slagoffers te betaal.
Verskeie Suid-Afrikaanse politici, onder andere Pik Botha en Magnus Malan was aanvanklik op die vlug bespreek. Hulle was op pad na die VSA om oor vrede in Angola en Namibië te onderhandel. Die vlug is egter op kort kennisgewing gekanselleer en 'n regstreekse vlug is na Londen geneem. Dit het aanleiding gegee tot bespiegelinge dat hulle moontlik vooraf gewaarsku is.
Wikimedia Commons bevat media in verband met Pan Am Flight 103.
↑ SA betrokkenheid by lugramp `absurd', Beeld, 8 Oktober 1996
↑ Pik Botha ontken heftig dat hy vooraf oor die Lockerbie-bom gewaarsku is, Beeld, 14 November 1994
Koördinate: 55°6′55.99″N 3°21′30.69″W﻿ / ﻿55.1155528°N 3.3585250°W﻿ / 55.1155528; -3.3585250
Ontsluit van "https://af.wikipedia.org/w/index.php?title=Lockerbie-bomaanval&oldid=1883005"